Kuwaho

Ang kuwaho ay masalimuot na kalipunan ng ensimang nabubuo sa mga sikmura ng mga ruminanteng mamalya. Ang chymosin, ang pangunahing sangkap nito, ay isang protease enzyme na nagkukurta sa casein sa gatas. Bukod sa chymosin, may iba pang ensima sa kuwaho, tulad ng pepsin at isang lipase.

Kinaugaliang gamitin ang kuwaho sa paghihiwalay ng gatas sa solidong kurta at likidong lagnaw, na ginagamit sa produksyon ng mga keso. Mas bihira na ang paggamit ng kuwaho mula sa bulo para rito, hanggang sa punto na mas mababa sa 5% ng keso sa Estados Unidos ay gawa sa kuwaho mula sa hayop ngayon. Karamihan sa keso ay ginagawa na ngayon gamit ang chymosin mula sa mga bakterya.

Tingnan din
 Keso
 Gatas

 Mga sanggunian